Koordinatės: 54°44′55″š. pl. 23°29′59″r. ilg.﻿ / ﻿54.7486°š. pl. 23.4996°r. ilg.﻿ / 54.7486; 23.4996

|  |
| --- |
|    **Kazlų Rūdos geležinkelio stotis** |
|  |
| *Stotis 2022 m.* |
| **Adresas** | Kazlų Rūda, Skvero g. 17a |
| **Atidaryta** | 1861 m. |
| **Peronų sk.** | 5 |
| **Kelių sk.** | 7 |
| **Aptarnaujanti įmonė** | AB „Lietuvos geležinkeliai" |
| **Žemėlapiai** | Retromap.ru |
| **Nuotraukos** | Railwayz.info |
| 


 |
| 

| Aplinkinės stotys ir stotelės |
| --- |
| Paaiškinimai |
| 

|  |  |  |  |  |  |
| --- | --- | --- | --- | --- | --- |
|  | km | 

|  |
| --- |
|  |

 | km |  |
| ↑ JIESIA ↑ |  | 

|  |
| --- |
|  |

 |  |  |
|  |  | 

|  |
| --- |
|  |

 |  |  |
| *Skriaudžiai* |  | 

|  |
| --- |
|  |

 |  |  |
|  | 3,4 | 

|  |
| --- |
|  |

 |  |  |
| Jūrė |  | 

|  |
| --- |
|  |

 |  |  |
|  | 6,3 | 

|  |
| --- |
|  |

 |  |  |
| **KAZLŲ RŪDA** |  | 

|  |
| --- |
|  |

 |  |  |
|  | 5,6 | 

|  |  |
| --- | --- |
|  |  |

 | 5,4 |  |
| *Krūveliai* |  | 

|  |  |
| --- | --- |
|  |  |

 |  | Bebruliškė |
|  | 4,0 | 

|  |  |
| --- | --- |
|  |  |

 | 4,3 |  |
| *Bartininkai* |  | 

|  |  |
| --- | --- |
|  |  |

 |  | Vinčai |
|  |  | 

|  |  |
| --- | --- |
|  |  |

 |  |  |
| ↓ KYBARTAI ↓ |  | 

|  |  |
| --- | --- |
|  |  |

 |  | ↓ ŠEŠTOKAI ↓ |
|  |  |  |  |  |  |  |

 |

 |

**Kazlų Rūdos geležinkelio stotis** – stotis Kazlų Rūdoje, miesto centre. Geležinkelio mazgas – šioje stotyje traukiniai, atvykę iš Kauno, gali būti nukreipti į Kybartų arba Šeštokų linijas. Geležinkelis dalija miestą į dvi beveik lygias dalis. Planuojama „Rail Baltica" vėžė. Virš geležinkelio prie stoties 2006 m. atidarytas modernus pėsčiųjų viadukas. Automobiliai naudojasi dviem reguliuojamomis geležinkelio pervažomis. Stoja traukiniai Kaunas–Kybartai, Kaunas–Marijampolė, Vilnius–Krokuva.

Traukinys Kazlų Rūdos stotyje
Miesto stotis įsikūrusi viename didžiausių ir svarbiausių geležinkelio mazgų Lietuvoje. Per parą Kazlų Rūdą kerta daugiau kaip 70 traukinių, jie pravažiuoja kas 20 minučių. Kasdien parduodama apie 300 bilietų. Per mėnesį stotis aptarnauja apie 30 000 žmonių.

Geležinkelio stotis – vienas iš nedaugelio paveldo saugomų objektų mieste. Dabartinis stoties pastatas – buvęs garvežių depas 2011 m. suremontuotas. Pastatą restauruoti rangovams teko laikantis griežtų reikalavimų – reikėjo išlaikyti autentiškas architektūros detales. Buvusiame pirmajame mediniame stoties pastate šiuo metu veikia kavinė. Stotyje veikė paskutinis autentiškas XIX a. pabaigos ar XX a. pradžios geležinkelio lauko tualetas, kuris buvo neseniai nugriautas.

Istorija
--------

Senasis – medinis stoties pastatas
Geležinkelio stotis – seniausias pastatas, išlikęs Kazlų Rūdoje. Stotis pastatyta 1861 m. per 2 km nuo tuo metu buvusio Kazlų Rūdos kaimo, prie geležinkelio Lentvaris–Virbalis kaip III klasės geležinkelio stotis.. Darbininkams miško tankumyne buvo pastatyti lentų barakai. Iki I pasaulinio karo Kazlų Rūdoje be geležinkelio stoties pastato buvo ~11 sodybų. 1916 m. nutiestas siaurasis geležinkelis šiaurės kryptimi, veikęs iki XX a. 8-ojo dešimtmečio. Miesto augimas ir plėtra prasidėjo nuo 1923 m. kai Kazlų Rūdos geležinkelio stotis buvo sujungta su Marijampole, Kalvarija ir Alytumi. Pirmadieniais ir ketvirtadieniais prie geležinkelio stoties vykdavo jomarkai – turgūs, nors vieta nebuvo pati patogiausia dėl mažos aikštės ir turgaus dienomis susidarančių spūsčių.

2012 m. stodavo 4 geležinkelio maršrutų traukiniai: Kaunas–Kazlų Rūda, Kaunas–Kybartai, Kaunas–Šeštokai, Kaunas–Marijampolė.

Šaltiniai
---------

1. ↑  Traukinių išvykimai iš stotelės Kazlų Rūda. (Stops.lt)
2. ↑  Архангельский А. С. Архангельский В. А. Железнодорожные станции СССР (справочник). – Москва, Транспорт, 1981.
3. ↑  Gerasimas Kosakovskis. Lietuvos geležinkeliai (Г. И. Косаковский, Железные дороги Литвы). – Vilnius, „Mokslas", 1975. // psl. 44
4. ↑   Kazlų Rūdos geležinkelio stotis.] Visitkazluruda.lt (tikrinta 2023-08-05).
5. ↑  Laikraštis „Lietuva", 1924-09-24, psl. 5

Nuorodos
--------

|  |  |
| --- | --- |
|  | **Vikiteka: Kazlų Rūdos geležinkelio stotis** – vaizdinė ir garsinė medžiaga  |

* Atnaujinta Kazlų Rūdos stotis Archyvuota kopija 2011-11-07 iš Wayback Machine projekto.